Document ID: /roh_data/filtered/fineweb-2-filterrobots_roh.jsonl.gz/72359

Ils consuments svizzers èn bain pli optimists quai che pertutga il svilup da l'economia. Quai mussa l'index dals consuments ch'il Secretariat da stadi per l'economia Seco ha laschà eruir per il terz quartal da quest onn.
L'index saja dentant sin in bass nivel scriva il Seco. Quai cunzunt damai ch'ils consuments svizzers spetgan anc pli fitg in dumber creschent da dischoccupads. Ed ils Svizzers e las Svizras teman era dapli per lur plazzas da lavur. Per eruir l'index vegnan dumandadas mintga trais mais var 1'200 persunas.